Pozdravljen!

Teden: 23. 3. do 27. 3.

Tudi z glasbo se boš ukvarjal/a na daljavo. Če mi boš zagotovil/a, da se boš dela lotil/a resno, obljubim, da bo zabavno in tudi ne pretežko.

**OSNOVNA NAVODILA** ZA DELO NA DOMU BODO OSTALA **VEDNO ENAKA:**

* Pripravi zvezek za GUM, učbenik Čudoviti svet glasbe in pisala.
* V zvezek vedno napiši naslov in datum, ko si aktivnosti izvajal/a.
* Naloge zapisuj, nariši, prilepi... vedno v zvezek (navodil in vprašanj **NI** treba prepisovati). Na vsa vprašanja, ki bodo zastavljena v nalogah, boste odgovore prejeli v naslednji pripravi za delo doma.
* Vedno lahko narediš še več, kot je predvideno (zapoješ ali zaigraš več pesmi, poslušaš posnetke na CD-ju ali You Tubu, posnameš svojo izvedbo pesmi, plesa, kaj narišeš ali napišeš v zvezek... ideje prepuščam tebi, važno je, da čim več aktivnosti, ki jih izvajaš tudi zapišeš v zvezek)

1. ura:

Upam, da si roke v tem času umival/a kdaj tudi ob poslušanju posnetka. Če še nisi, poskusi, saj bo precej zabavno. K tem lahko povabiš tudi ostale družinske člane.

Zvezek, pisala, učbenik....so pripravljeni!

Za začetek nekomu iz družine (ta te lahko tudi posname) zapoj pesem K. Jeraja Pevec (učbenik str. 26).

Učbeniku sta priložena tudi CD-ja. Vzemi CD 1 in poslušaj posnetek št. 44 (Jean Baptiste Lully: Peter in luna). Pesem imaš v učbeniku na str. 81 z drugačnim naslovom tudi napisano. Ob posnetku se jo nauči. Nič ne bo narobe, če se jo s tabo nauči še kdo iz družine.